Bratislava, 07.02.2023

 Všetkým záujemcom

# Vysvetlenie súťažných podkladov č. 1

Vo verejnom obstarávaní na predmet zákazky „**Park na Legionárskej ul. (Čerešňový Sad)**“, vyhlásenom vo Vestníku verejného obstarávania pod značkou 3891 - WYP Vestník č. 23/2023 - 01.02.2023, boli doručené nasledovné otázky:

**Otázka č. 1:**

Som zapísaná v zozname MŽP ako odborne spôsobilá osoba na vypracovanie dokumentu starostlivosti o dreviny. Budete to považovať za ekvivalent k ISA?

**Odpoveď č. 1:**

Nie, verejný obstarávateľ nebude považovať Vami uvedenú spôsobilosť za ekvivalentnú požadovanej na preukázanie spôsobilosti kľúčového odborníka č. 2 Arboristu. V danom prípade ide podľa verejného obstarávateľa o rozdielne veci z pohľadu ich získania.

Zápis do Zoznamu odborne spôsobilých osôb oprávnených pre vyhotovovanie dokumentácie ochrany prírody a krajiny podľa § 55 zákona č. 543/2002 Z. z. o ochrane prírody a krajiny v znení neskorších predpisov sa vykonáva nasledovne: Ministerstvo životného prostredia Slovenskej republiky môže do Zoznamu odborne spôsobilých osôb zapísať na základe písomnej žiadosti fyzickú alebo právnickú osobu, ktorá spĺňa na uvedenú činnosť kvalifikačné predpoklady a je bezúhonná.

**Za kvalifikačné predpoklady sa považuje vysokoškolské vzdelanie s prírodovedným, lesníckym alebo poľnohospodárskym zameraním a najmenej tri roky odbornej praxe v problematike ochrany prírody a krajiny.** Právnická osoba musí zamestnávať aspoň jednu osobu spĺňajúcu uvedené kvalifikačné predpoklady a musí mať vo svojej zriaďovacej listine alebo štatúte uvedenú činnosť v oblasti environmentalistiky.

V prípade napr. Slovenský certifikovaný arborista – Pozemný pracovník **je potrebné zložiť certifikačnú skúšku**. Účastník certifikácie preukazuje teoretické aj praktické znalosti platnej legislatívy, platnej Slovenskej technickej normy a relevantných Štandardov starostlivosti o dreviny. Starostlivosť o dreviny sa skladá z výsadby, povýsadbovej starostlivosti, ošetrovania krov a stromov.

S pozdravom

 Mgr. Michal Garaj v. r.

 vedúci oddelenia verejného obstarávania